./data/stoa0275/stoa029/stoa0275.stoa029.opp-lat1.xml
Cum hoc genus secundi hominis a deo factum est in adiutorium hominis, femina illa, statim mulier est cognominata, adhuc felix,adhuc digna paradiso, adhuc virgo  Vocabitur, inquit, mulier  Habes itaque nomen, non dico iam virgini commune, sed proprium,quod a principio virgo sortita est  Sed ingeniose quidam de futurovolunt dictum, Vocabitur mulier, quasi quae hoc futura esset, cumvirginitatem resignasset, quoniam et adiecit, Propterea relinquet homo patrem et matrem, et conglutinabitur mulieri suae, et eruntduo in una carne  Ostendant igitur primo, ubi sit subtilitas ista,si de futuro mulier cognominata est, quod interea vocabulum acceperit Non potest enim sine vocabulo praesentis qualitatis suaefuisse  Ceterum quale est, ut quae in futurum vocaretur nominedesignato, in praesenti nihil cognominaretur? Omnibus animalibusAdam nomina imposuit et nemini ex futura condicione, sed expraesenti institutione, cui condicio quaecunque serviret, hoc appellataquod a primordio voluit  Quid ergo tunc vocabatur? Atquinquotienscumque in scriptura nominatur, mulier appellatur, antequamnupta, et nunquam virgo, cum virgo  Hoc nomen tum unum illifuit, et quando nihil prophetico modo dictum est  Nam cum scripturarefert fuisse nudos duos, Adam et mulierem eius, nec hocde futuro sapit, quasi mulierem dixerit eius in praesagio (??)xoris,sed quoniam et innupta illius mulier, ut de substantia ipsius  Hoc, inquit, os ex ossibus meis et caro ex carne mea vocabitur mulier Hinc ergo tacita conscientia naturae ipsa divinitas animae in usumsermonis eduxit nescientibus hominibus, sicut et alia multa, quaeex scriptura fieri et dici solere alibi poterimus ostendere, uti mulieresnostras dicamus uxores, quamquam et improprie quaedamloquamur  Nam et Graeci, qui magis vocabulo mulieris in uxoreutuntur, alia habent propria vocabula uxoris  Sed malo hunc usumad scripturae testimonium deputare  Ubi enim duo in unam carnemefficiuntur per matrimonii nexum, caro ex carne et os ex ossibusvocatur secundum originem mulier eius ex cuius substantiaincipit censeri facta uxor  Ita mulier non natura nomen est uxoris,sed uxor condicione nomen est mulieris  Denique mulier etnon uxor dici potest, non mulier autem uxor dici non potest,quia nec esse  Constituto igitur nomine novae feminae, quod estmulier, et explicito quod prius fuit, id est nomine assignato, convertitiam ad propheticam rationem, uti diceret, Propter hancrelinquet homo patrem et matrem  Adeo separatum est nomen aprophetia, quantum et ab ipsa persona, ut non utique de ipsaEva dixerit, sed in illas feminas futuras, quas in matrice generisfeminini nominarit  Alioquin non Adam relicturus erat patremet matrem, quos non habebat, propter Evam  Ergo non ad Evampertinet, quia nec ad Adam, quod prophetice dictum est  De maritorumenim condicione praedictum, qui ob mulierem parentessuos erant relicturi, quod in Evam cadere non potuit, quia nec inAdam  Si ita res est, apparet non propter futurum mulieremcognominatam, ad quam futurum non pertinebat  Eo accedit, quodipse rationem eius nominis edidit  Cum enim dixisset, Vocabiturmulier, Quoniam ex viro suo sumpta est, ait, et ipso adhucvirgine  Sed dicemus et de viri nomine suo loco  Nemo itaquenomen ad prophetiam interpretetur, quod ex alia significatione deductumest, praesertim cum appareat, ubi de futuro nomen acceperit,illic scilicet, ubi Eva cognominatur, personali iam vocabulo,quia naturale praecesserat  Si enim Eva mater viventium est, ecceex futuro cognominatur, ecce uxor et non virgo praenuntiatur  Hocerit vocabulum nupturae; ex nupta enim mater  Ita hic quoqueostenditur non de futuro mulierem tunc nominatam, quae postmodumacceptura erat futurae condicionis suae nomen  Responsumsatis est ad hanc partem